《立秋日》
明代·王宠

南纪清秋杀气遥，扶桑铜柱崒高标。
风悲画角关山迥，云去苍梧毕斗摇。
正忆郊迎虚玉辂，即愁边守醉金貂。
黄河白草萧萧去，胡马千群出射雕。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。